**Δελτίο Τύπου**

**Αθήνα, 4 Σεπτεμβρίου 2024**

**Ο Οργανισμός Βιομηχανικής Ιδιοκτησίας (ΟΒΙ)**

**συμμετέχει στην**

**88η ΔΙΕΘΝΗ ΕΚΘΕΣΗ ΘΕΣΣΑΛΟΝΙΚΗΣ (ΔΕΘ)**



* ***Ενημερωτικές εκδηλώσεις***
* ***Υπογραφή Συμφώνου Συνεργασίας με Αλεξάνδρεια Ζώνη Καινοτομίας***
* ***Μουσικό street event στον Πεζόδρομο Αγίας Σοφίας***
* ***Ενημερωτικό Περίπτερο ΟΒΙ***

**Ο Οργανισμός Βιομηχανικής Ιδιοκτησίας (ΟΒΙ)** συμμετέχει διαχρονικά στη Διεθνή Έκθεση Θεσσαλονίκης, το μεγαλύτερο και σημαντικότερο επιχειρηματικό, οικονομικό, κοινωνικό και πολιτικό γεγονός στη χώρα μας.

Ο Οργανισμός συμβάλει ενεργά στην Έκθεση με πλάνο δράσεων, διαδοχικών συναντήσεων και παρεμβάσεων με παραγωγικούς και επιστημονικούς φορείς. **Καθ’ όλη τη διάρκεια της Έκθεσης, (7-15.09.2024), στο Pavilion 7,** καταρτισμένο, επιστημονικό προσωπικό θα βρίσκεται στη διάθεση του ενδιαφερόμενου κοινού με στόχο την ενημέρωση και καθοδήγηση του σε θέματα που άπτονται της Βιομηχανικής Ιδιοκτησίας και της Καινοτομίας.

**Πρόγραμμα δράσεων ΟΒΙ στο πλαίσιο της 88ης ΔΕΘ**

**Πέμπτη, 5.09.2023, 17:30 – 20:30,** Ενημερωτική Ημερίδα με τίτλο *«Η προστασία της Βιομηχανικής Ιδιοκτησίας ως μοχλός ανάπτυξης των επιχειρήσεων»* & ΥπογραφήΣυμφώνου Συνεργασίας με την Αλεξάνδρεια Ζώνη Καινοτομίας (ΑΖΚ) στις εγκαταστάσεις της (Φιλικής Εταιρίας 12 & Τσιμισκή)

**Παρασκευή, 6.09.2024, 18:30-20:30,** Μουσικό street event στον Πεζόδρομο Αγίας Σοφίας στο κέντρο της πόλης

**Παρασκευή 6.09.2024, 19:00-21:00,** Ενημερωτική Εκδήλωση με τίτλο *«Innovation Agency: Υποστήριξη της Καινοτόμου Επιχειρηματικότητας»*, στο ξενοδοχείο Monasty Autograph Hotel

**Ενημερωτική Ημερίδα με τίτλο «Η προστασία της Βιομηχανικής Ιδιοκτησίας ως μοχλός ανάπτυξης των επιχειρήσεων», και Υπογραφή Συμφώνου Συνεργασίας με ΑΖΚ**

Προκειμένου να μεγιστοποιηθούν οι δυνατότητες δικτύωσης και ανάπτυξης συνεργασιών στην Περιφέρεια, ο ΟΒΙ και η Αλεξάνδρεια Ζώνη Καινοτομίας συνδιοργανώνουν ενημερωτική ημερίδα **την Πέμπτη, 5 Σεπτεμβρίου, στις 17:30,** στην αίθουσα εκδηλώσεών της ΑΖΚ.

Με εξειδικευμένες ομιλίες για την κατοχύρωση διπλωμάτων ευρεσιτεχνίας (ΔΕ), την καταχώρηση βιομηχανικών σχεδίων (ΒΣ), την παροχή Τεχνολογικής Πληροφόρησης, την παρουσίαση της Μονάδας Υποστήριξης Καινοτομίας (Innovation Agency) του ΟΒΙ -υπηρεσίας που θα παρέχει πολύτιμες πληροφορίες για τα startups και τις ελληνικές μικρομεσαίες επιχειρήσεις- καθώς και την ανάδειξη περιπτώσεων που έχουν προστατεύσει τη διανοητική ιδιοκτησία τους, η εκδήλωση έχει σκοπό την ενημέρωση για την προστασία που προσδίδει ολιστικά το Σύστημα Βιομηχανικής Ιδιοκτησίας στον εντοπισμό νέων αναδυόμενων τομέων τεχνολογικής εξέλιξης.

Η στενή συνεργασία του Οργανισμού Βιομηχανικής Ιδιοκτησίας με την Αλεξάνδρεια Ζώνη Καινοτομίας θα επισφραγιστεί με την υπογραφή Μνημονίου Συνεργασίας μεταξύ των δύο φορέων, με όραμα την καλύτερη δυνατή δικτύωση, τόσο με τον επιχειρηματικό κόσμο της ευρύτερης περιοχής της Μακεδονίας, όσο και με τα Ακαδημαϊκά Ιδρύματα, τα Ερευνητικά Ινστιτούτα, αλλά και με φυσικά πρόσωπα και φορείς της περιοχής.

Το πρόγραμμα της ενημερωτικής ημερίδας έχει ως εξής:

**Συντονισμός:** **Δρ. Γιώργος Ασημόπουλος**, Υπεύθυνος Περιφερειακού Γραφείου Θεσσαλονίκης, ΟΒΙ

17:30 – 18:00 Προσέλευση

18:00 – 18:15 Καλωσόρισμα

-**Παναγιώτης Κετικίδης**, Πρόεδρος Αλεξάνδρειας Ζώνης Καινοτομίας (ΑΖΚ)

-**Παναγιώτης Κανελλόπουλος**, Γενικός Διευθυντής Οργανισμού Βιομηχανικής Ιδιοκτησίας (ΟΒΙ)

18:15 – 18:45 Η Προστασία των Εφευρέσεων και των Σχεδίων ή Υποδειγμάτων στην Ελλάδα

**Άρης Πιτταράς**, Διευθυντής Καταθέσεων & Χορηγήσεων Τίτλων, ΟΒΙ

18:45 – 19:15 Παροχή Τεχνολογικής Πληροφόρησης από τον ΟΒΙ - Μονάδα Υποστήριξης Καινοτομίας (Innovation Agency) στην Ελλάδα

**Παναγιώτα Παπαποστόλου**, Διευθύντρια Τεχνολογικής Πληροφόρησης, ΟΒΙ

19:15 – 19:45 Κατοχύρωση Βιομηχανικής Ιδιοκτησίας: Μελέτη Περιπτώσεων

**Δημήτριος Δοϊνάκης**, Στέλεχος ΑΖΚ

19:45 – 20:10 Εμπορικό Σήμα: Περιουσιακό Στοιχείο μίας Επιχείρησης

**Ελβίρα Γεωργιάδου**, Δικηγόρος, ΟΒΙ

20:10 – 20:20 Ερωτήσεις - Συζήτηση

20:20 Υπογραφή Μνημονίου Συνεργασίας ΟΒΙ - ΑΖΚ

**\*\*\*\*\*\*\*\*\***

**Ενημερωτική Εκδήλωση με τίτλο «Innovation Agency: Υποστήριξη της Καινοτόμου Επιχειρηματικότητας»**

Ο ΟΒΙ στο πλαίσιο ενίσχυσης του οικοσυστήματος καινοτομίας έχει συστήσει τη Μονάδα Καινοτομίας (Innovation Agency), προκειμένου να αποτελέσει επιχειρησιακό βραχίονα για την υποστήριξη επενδύσεων Βιομηχανικής και Επιχειρηματικής Καινοτομίας στη χώρα μας με την κατοχύρωση ερευνητικών αποτελεσμάτων με τίτλους Βιομηχανικής Ιδιοκτησίας.

Η εκδήλωση θα πραγματοποιηθείτην **Παρασκευή 6 Σεπτεμβρίου, στις 19:00 στην αίθουσα Opus του Monasty Autograph Hotel,** και θα απευθύνουν χαιρετισμό ο Υπουργός Ανάπτυξης κ. **Τάκης Θεοδωρικάκος** καιη Υφυπουργός Ανάπτυξης κυρία **Άννα Μάνη Παπαδημητρίου.**

Στόχος της εκδήλωσης είναι η παρουσίαση της **Μονάδας Υποστήριξης Καινοτομίας (Innovation Agency),** νεοσύστατης υπηρεσίας του Οργανισμού, καθώς και η συνεργασία των φορέων του εθνικού οικοσυστήματος καινοτομίας με απώτερο σκοπό τη σύνδεση της Έρευνας και της Καινοτομίας, με την οικονομική ανάπτυξη και την προώθηση της απασχόλησης σε αναδυόμενους τομείς με προοπτική και υψηλή προστιθέμενη αξία.

Το πρόγραμμα της ενημερωτικής εκδήλωσης έχει ως εξής:

Προσέλευση: 18:30 – 19:00

Χαιρετισμοί

19:00 – 19:30 **Τάκης Θεοδωρικάκος**, Υπουργός Ανάπτυξης, **Άννα Μάνη – Παπαδημητρίου,** Υφυπουργός Ανάπτυξης

**Παναγιώτης Κανελλόπουλος**, Γενικός Διευθυντής Οργανισμού Βιομηχανικής Ιδιοκτησίας (ΟΒΙ)

**Κωνσταντίνος Νιάφας**, Εκπρόσωπος Ευρωπαϊκής Επιτροπής, Γενική Διεύθυνση Περιφερειακής και Αστικής Πολιτικής

Εισηγήσεις

19:30 – 19:45 Innovation Agency

**Παναγιώτα Παπαποστόλου**, Διευθύντρια Τεχνολογικής Πληροφόρησης ΟΒΙ, Επικεφαλής Μονάδας Υποστήριξης Καινοτομίας

19:45 – 20:00 Καλές πρακτικές Innovation Agencies Χωρών της ΕΕ στην προώθηση της επιχειρηματικής αξιοποίησης των ερευνητικών αποτελεσμάτων

**Πάρις Κοκορότσικος**, Διευθύνων Σύμβουλος Ευρωσύμβουλοι ΑΕ, Σύμβουλος για θέματα οικοσυστημάτων καινοτομίας στο JRC, Επισκέπτης Καθηγητής Καινοτομίας Διεθνές Πανεπιστήμιο Ελλάδος

20:00– 20:15 Η Στρατηγική Έξυπνης Εξειδίκευσης 2021-2027 και η μετάβαση σε ένα νέο αναπτυξιακό πρότυπο

**Μιχάλης Γκούμας**, Προϊστάμενος Μονάδας Προγραμματισμού, Συντονισμού & Παρακολούθησης της Εθνικής Στρατηγικής Έξυπνης Εξειδίκευσης (ΜΟΝ- ΕΣΕΕ), Γενική Γραμματεία ΕΣΠΑ, Υπουργείο Εθνικής Οικονομίας και Οικονομικών

20:15 – 20:35 Συνεργασία ερευνητικών υποδομών και επιχειρήσεων: Προκλήσεις και δυνατότητες – Κέντρα Ικανοτήτων

**Κατερίνα Παπαδοπούλου**, Συντονίστρια Δομής Μεταφοράς Τεχνολογίας ΣΠΕΙΡΑ, Εθνικό Κέντρο Έρευνας & Τεχνολογικής Ανάπτυξης (ΕΚΕΤΑ)

20:35 – 20:50 Υποστήριξη της καινοτόμου επιχειρηματικότητας: Τι ζητούν οι επιχειρήσεις

**Χρήστος Γκίνης**, Μέλος Διευρυμένης Διοικητικής Επιτροπής & Πρόεδρος Τμήματος Μεταποίησης Βιοτεχνικού Επιμελητηρίου Θεσσαλονίκης (ΒΕΘ)

20:50 – 21:10 Οικοσύστημα startups επιχειρήσεων στην Ελλάδα

**Φραγκίσκος Θεοφύλακτος**, Διευθύνων Σύμβουλος Elevate Greece

**Συντονισμός:** **Παρασκευή Μακρή**, Προϊσταμένη Τμήματος Τεχνολογικής Πληροφόρησης & Διάδοσης της Καινοτομίας, , Δ/νση Τεχνολογικής Πληροφόρησης ΟΒΙ

**\*\*\*\*\*\*\*\*\*\***

**Street Events του ΟΒΙ στο** **πλαίσιο του Προγράμματος Authenticities**

Ο Οργανισμός Βιομηχανικής Ιδιοκτησίας (ΟΒΙ) σε συνεργασία με τον Δήμο Θεσσαλονίκης διοργανώνουν μουσικό ***street event* στον Πεζόδρομο της Αγίας Σοφίας, την Παρασκευή 6 Σεπτεμβρίου, στις 18:30-20:30,** στο πλαίσιο του Προγράμματος ***Authenticities: «Θεσσαλονίκη, Πόλη Αυθεντική».***

Η Θεσσαλονίκη ***«Πόλη Αυθεντική»*** συνεχίζει καιπροβάλλει το μήνυμα **«Το αυθεντικό είναι αιώνιο»** και ενισχύει την προσπάθεια πάταξης των αρνητικών επιπτώσεων της παραποίησης/απομίμησης στα εμπορεύματα και τις υπηρεσίες, με κύριο στόχο την εγρήγορση, την ευαισθητοποίηση και την εκπαίδευση των δημοτών και επισκεπτών της πόλης.

Μόνιμοικάτοικοι και επισκέπτες θα διασκεδάσουν ακούγοντας live μουσική από τον ραδιοφωνικό παραγωγό και DJ **Ανδρέα Νικάκη**, ενώ στο ειδικά διαμορφωμένο **stand προβολής του** ***Authenticity Θεσσαλονίκη***, θα ενημερώνονται σχετικά με την αγορά αποκλειστικά αυθεντικών προϊόντων και θα παραλαμβάνουν αναμνηστικά δωράκια, σε έναν από τους πιο εμπορικούς δρόμους της συμπρωτεύουσας.

Ο Οργανισμός Βιομηχανικής Ιδιοκτησίας συνεχίζει τη συνεργασία του με φορείς της πόλης με σκοπό την ευαισθητοποίηση των δημοτών και επισκεπτών της πόλης σε θέματα που αφορούν στην καταπολέμηση του παραεμπορίου, την καλλιέργεια κουλτούρας αγοράς αποκλειστικά αυθεντικών προϊόντων, τη στήριξη της τοπικής επιχειρηματικότητας καθώς και τη συμβολή όλων στην προστασία της Διανοητικής Ιδιοκτησίας.